
ДО
ОБЩИНСКИ СЪВЕТ
БУРГАС

Д  О  К  Л  А  Д  Н  А   З  А  П  И  С  К  А

ОТ ДИМИТЪР НИКОЛОВ НИКОЛОВ
КМЕТ НА ОБЩИНА БУРГАС

ОТНОСНО: Прехвърляне безвъзмездно в полза на Агенция по геодезия, картография и кадастър - София, за нуждите на Служба по геодезия, картография и кадастър – Бургас, правото на собственост върху обособен обект в партера на административна сграда, находяща се в ж.к.“Бр.Миладинови“, бул.“Стефан Стамболов“ №120, гр.Бургас.

УВАЖАЕМИ ОБЩИНСКИ СЪВЕТНИЦИ,

[bookmark: _GoBack]Постъпило е искане вх.№13-00-148/05.08.2016г. в Община Бургас от Агенция по геодезия, картография и кадастър(АГКК) - София, със седалище и адрес на управление: гр.София, кв.Павлово, ул.„Мусала“ №1, ЕИК 130362903, представлявана от инж. Светослав Наков с ЕГН *** - Изпълнителен директор, за безвъзмездно предоставяне в собственост на самостоятелен обособен обект с идентификатор 07079.620.58.1.3 по одобрената КК на гр.Бургас, застроен върху 400 кв.м, находящ се в партера на пететажна административна сграда с адрес: гр.Бургас, ж.к."Бр.Миладинови", бул."Стефан Стамболов" №120, ведно с 9,84% ид.ч.от общите части на сградата и правото на строеж, с предназначение - За делова и административна дейност, актуван с Акт №8498/16.08.2016г. за частна общинска собственост.
	По силата на Договор №ДД-97/02.07.2014г., сключен между Община Бургас и АГКК - София, цитираният имот е предоставен безвъзмездно за управление на Службата по геодезия, картография и кадастър (СГКК-Бургас) – Бургас за срок от 10 години и се ползва за приемна за осъществяване дейността на СГКК - Бургас (териториално звено на АГКК на територията на област с административен център –гр.Бургас).
АГКК, регистрирана като юридическо лице, на държавна издръжка към МРРБ е вложила в общинския обект значителни средства за реконструкция, ремонт и промяна предназначението му, съобразно Разрешения за строеж №43-„З“/23.12.2010г. и №11-„З“/19.03.2015г., издадени от Главния архитект на Община Бургас, за да функционира като модерна приемна на СГКК-Бургас, облекчаваща работата на администрацията, в това число и съвместната работа между Община Бургас и СГКК-Бургас, както и обслужването на хора със специфични нужди.
В този смисъл необходимостта от обекта няма да отпадне и след изтичане на договорения 10 годишен срок.
За окончателното завършване на проекта по модернизация и реконструкция на обекта се предвижда изграждане на връзка между помещението на партерния етаж (в момента общинска собственост) с помещенията на четвъртия етаж, на административната сграда, собственост на АГКК, посредством изграждане на външен асансьор, който ще се ползва само от служителите на администрацията на СГКК, с цел улесняване обслужването на граждани и фирми.
За кандидатстване за подобно финансиране е необходимо функционално свързаните помещения да принадлежат на един и същ собственик.
Влагането на средства за завършване на този последен етап от проекта, е обосновано за АГКК, при условие, че трайните и значими подобрения останат в имот, който е собственост на Агенцията.
Данъчната оценка на имота, предмет на дарение, е в размер на 401 920,30 (четиристотин и една  хиляди деветстотин и двадесет лв. и тридесет ст.) лева.
Предвид изложеното, предлагам Общинският съвет - Бургас, на основание чл.21, ал.1, т.8 от Закона за местното самоуправление и местната администрация, чл. 34, ал. 4, предложение трето (дарение) от Закона за общинската собственост и чл. 35, ал. 1, т. 6 и ал.2 от Наредбата за реда за придобиване, управление и разпореждане с общински имоти и вещи, приета от Общинския съвет по т.1 от проведеното на 28.06.2016г. заседание (Протокол №13), да вземе следното

Р Е Ш Е Н И Е:

Да се прехвърли безвъзмездно на Агенция по геодезия, картография и кадастър-София, със седалище и адрес на управление: гр.София, кв. Павлово, ул. „Мусала“ № 1, ЕИК 130362903, представлявана от Изпълнителния директор-инж. Светослав Наков с ЕГН***, правото на собственост върху имот, актуван с Акт №8498/16.08.2016г. за частна общинска собственост, представляващ самостоятелен обект с идентификатор 07079.620.58.1.3 (нула седем нула седем девет точка шест две нула точка пет осем точка едно точка три) по одобрената КК на гр.Бургас, находящ се в партера на пететажна административна сграда с адрес: гр.Бургас, ж.к."Бр.Миладинови", бул."Стефан Стамболов" №120, със застроена площ 400 кв.м, с предназначение „За делова и административна дейност“, ведно с 9,84% ид.ч. от общите части на сградата и право на строеж върху общинска земя, при съседи на самостоятелния обект: на същия етаж-няма; под обекта – няма; над обекта – 07079.620.58.1.29, съгласно схема №15-393375-10.08.2016г. от СГКК – гр.Бургас.
Приложение: Искане вх.№13-00-148/05.08.2016г. от АГКК-София; Акт №8498/ 16.08.2016г. за частна общинска собственост; Схема №15-393375-10.08.2016г. от СГКК – гр.Бургас; Удостоверение за данъчна оценка изх.№ 5202017345/12.08.2016г.


ДИМИТЪР НИКОЛОВ
Кмет на Община Бургас

Съгласували:
Златина Георгиева, Директор на дирекция ПНО

Живко Димитров, Директор на Дирекция УОС

инж. Минка Чаушева, Началник Отдел ОС

Изготвил:Красимира Арабаджиева,Ст. спец. в дирекция УОС 

